text: इसके अलावा एक और अहम बदलाव देखने को मिला है। उत्तराखंड के पूर्व मुख्यमंत्री हरीश रावत को अखिल भारतीय कांग्रेस कमेटी का महासचिव नियुक्त किया गया है। इसके साथ ही उन्हें असम का इंचार्ज भी बनाया गया है। सीडब्ल्यूसी में कांग्रेस अध्यक्ष राहुल गांधी, यूपीए चेयरपर्सन सोनिया गांधी, पूर्व प्रधानमंत्री डॉ. मनमोहन सिंह, मोतीलाल वोहरा, गुलाम नबी आजाद, मल्लिकार्जुन खड़गे, ऐके एंटनी, अहमद पटेल और अंबिका सोनी समेत कई सीनियर कांग्रेस नेताओं के नाम शामिल हैं।